पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायत राज विभाग में कनिष्ठ लिपिक (एलडीसी) भर्ती की दूसरी अस्थायी सूची में शामिल 3243 अभ्यर्थियों में से केवल 950 अभ्यर्थियों ने ही अपने दस्तावेजों की जांच करवाई है। हालांकि बुधवार को अंतिम दिन होने के कारण दिनभर भीड़ लगी रही और शाम 6 बजे बाद भी अभ्यर्थी दस्तावेज जांच करवाने के लिए कतार में लगे रहे। ऐसे में कर्मचारियों को भी मशक्कत करनी पड़ी।
दूसरी ओर जिला परिषद के अधिकारियों ने स्पष्ट किया है कि अब गुरुवार से किसी भी स्थिति में दस्तावेजों की जांच नहीं की जाएगी और दस्तावेज जांच करवा चुके अभ्यर्थियों की सूची में से मेरिट के आधार पर चयन सूची जारी होगी। इसके लिए गुरुवार सुबह से मशक्कत शुरु होगी।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि पंचायती राज विभाग में कनिष्ठ लिपिक (एलडीसी) सीधी भर्ती के 1016 पदों के लिए दस्तावेजों की जांच प्रक्रिया में दो सूची जारी की जा चुकी है। पहली सूची में 2539 व दूसरी सूची में 3234 अभ्यर्थियों को बुलाया गया था। अब गुरुवार या बुधवार तक भर्ती में चयनित अभ्यर्थियों की अंतिम सूची जारी कर दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn